# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Cyllideb Derfynol 2024-25** |
| **DYDDIAD**  | **27 Chwefror 2024** |
| **GAN** | **Rebecca Evans AS, y Gweinidog Cyllid a Llywodraeth Leol** |

Heddiw, rwyf wedi cyflwyno Cyllideb Derfynol Llywodraeth Cymru ar gyfer 2024-25 - Cyllideb sy'n blaenoriaethu'r gwasanaethau cyhoeddus sydd bwysicaf i bobl Cymru.

Mae Cyllideb Derfynol 2024-25 yn adeiladu ar y cynlluniau gwario yr ydym eisoes wedi'u nodi yn y Gyllideb Ddrafft drwy gyhoeddi dyraniadau adnoddau a chyfalaf ychwanegol a nifer o newidiadau gweinyddol.

Mae dogfennau'r Gyllideb derfynol ar gael yn Gymraeg a Saesneg ar [wefan](https://www.llyw.cymru/cyllideb-derfynol-2024-2025) Llywodraeth Cymru ac yn cynnwys:

* Cynnig y Gyllideb Flynyddol.
* Llinellau Gwariant yn y Gyllideb (tablau BEL).
* Nodyn Esboniadol y Gyllideb Derfynol.
* Tablau sy'n Ategu'r Cynlluniau Gwario.
* Llif Prosiectau Cynllun Buddsoddi yn Seilwaith Cymru (Chwefror 2023)

Mae'r ddogfen ganlynol, sy'n rhan o'r gyfres o ddogfennau a gyhoeddir heddiw, ar gael hefyd:

* Asesiad annibynnol y Swyddfa Cyfrifoldeb Cyllidebol o'n cynigion ar gyfer trethi - Rhagolwg Trethi Cymreig, diweddariad Chwefror 2023.

Yn dilyn trafodaethau adeiladol â'r Aelod Dynodedig Arweiniol o Blaid Cymru, rydym hefyd yn cyhoeddi papur ar y cyd fel rhan o'r Cytundeb Cydweithio

Mae Llywodraeth y DU wedi cyhoeddi ei chynlluniau ar gyfer Datganiad Gwanwyn ar 6 Mawrth. Rwyf yn bwriadu gwneud datganiad mor gynnar â phosibl wedi hynny i roi'r wybodaeth ddiweddaraf am ragolygon a manylion unrhyw symiau canlyniadol i Gymru.

Cynhelir y ddadl a'r bleidlais ar y Gyllideb Derfynol yn y Senedd ar 5 Mawrth.